
	1.
	Noteikumu projekts
8. Valsts mākoņdatošanas pakalpojumu platformas pārziņa funkcija ir valsts mākoņdatošanas platformas pārziņu un privātpersonas nodrošinātu mākoņdatošanas pakalpojumu  pārvaldība, ko veic Valsts digitālās attīstības aģentūra, izpildot šādus uzdevumus:
	Iebildums
Lūdzam sniegt skaidrojumu par Noteikumu projekta III. nodaļas atbilstību 2. punktā noteiktajam, ņemot vērā, ka Noteikumu projekta 2. punktā ir noteikts, ka noteikumi neregulē privātpersonu nodrošināto mākoņdatošanas pakalpojumu sniegšanu, savukārt III. nodaļā ir paredzētas Valsts digitālās attīstības aģentūras funkcijas un uzdevumi, kas tiek attiecināti arī uz privātpersonu nodrošinātu mākoņdatošanas pakalpojumu pārvaldību. 
Piedāvātā redakcija
-
	Aleksis Valts Putniņš (SAB)

	2.
	Noteikumu projekts
8.4.2. pieprasa, apkopo un analizē informāciju par valsts mākoņdatošanas platformu incidentiem, problēmām un to risināšanas gaitu;
	Iebildums
Noteikumu 8.4.2. apakšpunktā ietverto uzdevumu īsteno Nacionālās kiberdrošības likumā noteikto subjektu uzraugošās institūcijas nevis Valsts digitālās attīstības aģentūra. Noteikumu projektā ietvaros nevar noteikt jaunu subjektu uzraudzības kārtību pretēji Nacionālās kiberdrošības likumā noteiktajai.
Piedāvātā redakcija
-
	Aleksis Valts Putniņš (SAB)

	3.
	Noteikumu projekts
17. Šo noteikumu 6.16. apakšpunkts tiek piemērots no dienas, kad stājas spēkā normatīvie akti, kas nosaka datu centru drošības prasības, datu centru atbilstības novērtēšanas, reģistrācijas un uzraudzības kārtību, kā arī datu centra operatora pienākumus.
	Iebildums
Noteikumu projekta "Noslēguma noteikumu" 17. punkts šī brīža redakcijā, paredz, ka pirms normatīvo aktu, kas nosaka datu centru drošības prasības, datu centru atbilstības novērtēšanas, reģistrācijas un uzraudzības kārtību, kā arī datu centra operatora pienākumus, spēkā stāšanās valsts mākoņdatošanas  platformas datu centrs var neatbilst drošo datu centru prasībām, vienlaicīgi sniedzot informācijas sistēmu izvietošanas pakalpojumus.
Noteikumu projekta Noslēguma noteikumiem ir jāparedz, informācijas sistēmu izvietošanas pakalpojumu sniegšana ir iespējama, tikai pēc valsts mākoņdatošanas platformas atbilstības nodrošināšanas drošo datu centru prasībām.
Piedāvātā redakcija
-
	Aleksis Valts Putniņš (SAB)



